Anders Dahl fortsatte triumfen - Ridehesten.com
Anders Dahl og Selten HW. Foto: Ridehesten.com
Det er ikke kun ved World Cup Herning, at danske dressurryttere har sørget for at få dannebrog til tops. Også i franske Le Mans har der været flere danske sejre.
Efter at have lagt ud med en sikker sejr i Grand Prix i torsdags, fortsatte Anders Dahl og Selten HW e. Sandro Hit/ Hohenstein den flotte stil i lørdagens Grand Prix Freestyle i Le Mans, Frankrig. Her vandt ekvipagen overlegent med 76,875 % og dermed et godt stykke ned til nærmeste konkurrent, spanske Nicole Vazquez Kremer, som fik den samlede bedømmelse 72,700 %.
Anders Dahl var af sted med to heste, og med den anden, Sir Donato e. Donnerhall, opnåede han også en god placering i Grand Prix Special, nemlig en femteplads med 68,824 %.
Også Ulrik Mølgaard repræsenterede Danmark ved stævnet, og han red sig til en andenplads på Michigan e. Michellino i Grand Prix Special med bedømmelsen 70,294 %.
Læs også: Anders Dahls datter overtager Selten